b'\n_START_ARTICLE_\nTom Priestly\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudiral je v Cambridgeu in Oxfordu, doktoriral na univerzi Simona Fraserja v Vancouvru in od 1972 pou\xc4\x8deval rusko in slovansko jezikoslovje na Univerzi v Alberti, Kanada. Ob profesorskem delu je urejal revijo Slovene Studies, katere soustanovitelj je bil, od 1973 se je posve\xc4\x8dal raziskovanju slovenskah koro\xc5\xa1kih nare\xc4\x8dij, zlasti njihovega sociolingvisti\xc4\x8dnega ter politi\xc4\x8dnega polo\xc5\xbeaja. Prevajal je pesmi slovenskih avtorjev, mdr. Pre\xc5\xa1erna, od koro\xc5\xa1kih pesnikov pesmi Milke Hartman (Midsummer Night / Kresna no\xc4\x8d, 1992). Doma\xc4\x8da univerza mu je po upokojitvi 2002 podelila naziv zaslu\xc5\xbenega profesorja. Leta 2000 je prejel \xc4\x8dastni znak svobode Republike Slovenije\xc2\xa0\xc2\xbbza prispevek k prepoznavanju slovenske kulture v svetu\xc2\xab.'